stanford-oval/wikipedia huggingface dataset:
Tiina Brännare

Tiina Anne Marjatta Brännare (s. 3. tammikuuta 1960 Helsinki)  on suomalainen ohjaaja, koreografi ja näyttelijä, joka on tehnyt paljon töitä musiikkiteatterin parissa.
Brännare aloitti uransa tanssijana ja on opiskellut alaa mm. New Yorkissa, Lontoossa ja Tukholmassa. Brännare valmistui teatteritaiteen maisteriksi 1992 Teatterikorkeakoulun näyttelijäntyönlinjalta. Hän työskenteli Uudessa Iloisessa Teatterissa  1980-2002  esiintyjänä, koreografina ja apulaisohjaajana. Sittemmin hän on ohjannut ja tehnyt koreografioita teattereissa ympäri Suomea.  Hän on vieraillut  Turun kaupunginteatterissa, Tampereen Työväenteatterissa, Lahden kaupunginteatterissa, Helsingin kaupunginteatterissa, Porin teatterissa, Kotkan kaupunginteatterissa, Kokkolan kaupunginteatterissa Järvenpään teatterissa, Valkeakosken kaupunginteatterissa, Heinolan kesäteatterissa, Krapin pajalla  jne.
Hänen ohjauksiaan ovat Liz, Katri Helena, Marilyn, Niskavuoren Heta 2X, Evita, Cats, Five Guys Named Moe, Housut pois, Lainahöyhenissä, Piukat paikat, Guys and Dolls, Pimeä metsä, Herrasmieshuijarit, Peter Pan,Kun pöly laskeutuu, Silvia und Ich, Kesällä Kerran,  Kaaos, Paniikki,Ukkometsot, Kuumia Aaltoja, Hello Dolly, Kaiken Takana on Nainen, Elämää ja Erotiikkaa, SKAM,Pyhä keikka, Sweet Charity, Ankkurilyhty, Rakastan, rakastan, Cabaret, Albatrossi ja Heiskanen 3x, Heavy Christmas, My Fair Lady, Kiss Me Kate ja Mustalaisleiri muuttaa taivaaseen,  Jyrki-Boy Suosikki musikaali, Ukkometsot, Aint`Missbehavin jne.
Eppu Nuotio ja Brännare ovat yhdessä kirjoittaneet musikaalit /näytelmät  Kun pöly laskeutuu, MARILYN, Liz, ROMY, Kadonnut Prinsessa, Silvia und Ich (pienoisooppera), HUONE 112, Kaiken takana on nainen, Sekuntiviisaripoika, Elämää ja Erotiikkaa, Kerran kesällä, Delilah ja Anopit. Heiltä ilmestyi myös VETO-niminen romaani kesällä 2022 Otava.
Brännare palkittiin ansioituneena musiikkiteatterintekijänä Jaakko Salo -palkinnolla 2005.
Brännare näytteli useita vuosia korvalääkäri Sirkka Niskaa TV-sarjoissa Ihmeidentekijät ja Parhaat vuodet. Hän on myös vieraillut TV-sarjoissa: Hotelli Swan, Rahti, Rosvopankki, Ilman Kavaluutta, Puhtaat Valkeat Lakanat,  Käenpesä, Lottovoittaja jne.
Tiina Brännare perusti tanssiryhmän Jazz-Girls vuonna 1977, Undeground teatteri "Gorgon" 1992 Sirpa Taivaisen kanssa sekä tanssi-duon "Musta Tulppaani" Mikko Rasilan kanssa  vuonna 1988.
Aiheesta muualla

Tiina Brännare Internet Movie Databasessa. (englanniksi)
Tiina Brännare. Sielu ja ruumis (Arkistoitu – Internet Archive) HS.fi 2009
brannarenuotio.wordpress.com
| --- | --- |
Auktoriteettitunnisteet: Henkilöt :  Elonet
Myyrmanni

| Myyrmanni |
| --- | --- |

 Myyrmannin keskuskäytävä kesällä 2021
Sijainti:  Myyrmäki, Vantaa
Avattu:  1994, 2016
Arkkitehti:  Arkkitehtitoimisto Innovarch Oy
Omistaja:  Citycon Oyj
Liikkeiden määrä:  yli 80 (2018)
Päävuokralaisia:  K-Citymarket, Prisma, Tokmanni, Clas Ohlson, Jysk, Lindex, Alko, Burger King
Kerrospinta-ala:  42 360 m²
Kerrosten määrä:  3
Kävijämäärä:  7,2 milj. (2020)
Vuosimyynti:  146,6 milj. euroa (2020)
Pysäköintipaikkoja:  1 100
Kotisivu
Myyrmannin ostoskeskus Paalutorilta nähtynä elokuussa 2013.
Myyrmäkitalo, Myyrmäen kirjasto, taidemuseo Artsi ja Myyrmanni helmikuussa 2020.
Myyrmanni on kauppakeskus Myyrmäessä Länsi-Vantaalla. Se sijaitsee Myyrmäen rautatieaseman vieressä.
Myyrmannissa on yli 90 liikettä, joista suurin on K-Citymarket. Muita päävuokralaisia ovat muun muassa Prisma, Tokmanni, Clas Ohlson, Jysk, Lindex, Alko ja Burger King.
Historia > 1994–2002

Myyrmanni avattiin 2. lokakuuta 1994. Se oli aikanaan Itäkeskuksen jälkeen Suomen toiseksi suurin kauppakeskus; myöhemmin sen kuitenkin ohittivat useat suhteellisen lähelle avatut uudemmat kauppakeskukset, kuten Jumbo ja Sello. Alusta alkaen Myyrmanniin avattiin muun muassa Anttila, K-Citymarket, Tarjoustalo ja kuuden ravintolan muodostama ravintolamaailma.
Ensimmäisenä vuonna Myyrmannissa kävi noin kuusi miljoonaa asiakasta. Aluksi kauppakeskuksen omisti Kiinteistö Megamyyri Oy, josta osa oli Sammon ja KOP:n omistuksessa sekä osa Keskon ja loput Ilmarisen omistuksessa. Citycon osti enemmistön Myyrmannista vuonna 1999.
Historia > Myyrmannin räjähdys

Myyrmannissa tapahtui 11. lokakuuta 2002 useita ihmishenkiä vaatinut räjähdys. Kauppakeskuksessa olleen pelle-esityksen aikana räjähti kotitekoinen haulipommi, jonka valmistajaksi paljastui 19-vuotias vantaalainen kemiantekniikan opiskelija Petri Gerdt. Pommi surmasi seitsemän ihmistä, mukaan lukien pommittajan itsensä, ja haavoitti yli 160 paikallaolijaa. Pommi-iskun motiivi ei koskaan selvinnyt.
Pommi-iskujen harvinaisuus Suomessa aiheutti Pohjoismaiden välistä huomiota, ja muun muassa Ruotsin pääministeri Göran Persson välitti osanottonsa räjähdyksessä kuolleiden omaisille ja loukkaantuneille.lähde? Myös Citycon ja Kiinteistö Oy Myyrmanni esittivät syvän osanottonsa onnettomuudessa menehtyneiden uhrien omaisille ja onnettomuudessa loukkaantuneille.
Pommiräjähdys aiheutti kauppakeskuksen keskusaulassa ja sen lähialueella runsaasti vahinkoa, mutta rakennuksen kantaviin rakenteisiin ei tullut oleellisia vaurioita. Cityconin ja Kiinteistö Oy Myyrmannin vakuutukset kattoivat räjähdyksestä aiheutuneet aineelliset vahingot ja sulkemisajan vuokranmenetykset.
Historia > 2003–

Vuonna 2005 Myyrmannissa kävi noin 7,1 miljoonaa asiakasta ja sen kokonaismyynti oli noin 158 miljoonaa euroa. Tammikuussa 2006 Citycon osti loput 26 prosenttia Myyrmannin osakkeista.
Myyrmannin Anttila lopetti toimintansa vuonna 2015. Maaliskuussa 2016 valmistui Myyrmannin laaja remontti. Uudistuksen myötä kauppakeskukseen tuli useita uusia ja uudistettuja liikkeitä. Tavarakaupan siirtyessä kasvavassa määrin nettiin, kauppakeskus laajensi esimerkiksi palvelu-, kahvila- ja ravintolatarjontaansa. Citymarket oli pitkään Myyrmannin ainoa ruokakauppa, kunnes vuonna 2017 kauppakeskuksessa avattiin S-market. Maaliskuussa 2020 kauppakeskuksessa avattiin Tokmanni.
Vuoden 2022 aikana muiden muassa UFF, H&M, Vero Moda ja Suomalainen Kirjakauppa sulkivat Myyrmannissa toimineet myymälänsä. Myyrmannissa avattiin Prisma ja Lidl syksyllä 2023.
Sisäänkäynti vuonna 2006. Kuvassa näkyy kauppakeskuksen vanha logo.
Anttila toimi kauppakeskuksessa vuosina 1994–2015.
Aiheesta muualla

Kuvia tai muita tiedostoja aiheesta Myyrmanni Wikimedia Commonsissa
Myyrmannin kotisivut
Ludwig Feuerbach

Ludwig Feuerbach.
Ludwig Andreas Feuerbach (28. heinäkuuta 1804 Landshut – 13. syyskuuta 1872 Rechenberg) oli saksalainen filosofi, joka vaikutti suuresti marxilaisen materialismin ja uskontokritiikin kehitykseen.
Elämä

Feuerbach syntyi Saksassa vapaamielisen lakimiehen poikana. Hän aloitti teologian opinnot Heidelbergissä, mutta siirtyi vuoden päästä Berliiniin kuuntelemaan Hegelin luentoja julistaen ”Ei uskoa vaan ajattelua!” Feuerbach liittyi niin sanottuun hegeliläiseen vasemmistoon, joka oli radikaali ja jonka jäsenistä monet kannattivat materialismia. Feuerbach oli ateisti ja materialisti. Hän pääsi Erlangen yliopistoon luennoitsijaksi, mutta joutui luopumaan urastaan, koska arvosteli kirkon oppia sielun kuolemattomuudesta.
Kirjallisuutta

Feuerbach, Ludwig: The essence of Christianity.  ((Das Wesen des Christentums, 1841, 1843.) Translated from the German by George Eliot. Käännöksen pohjana on teoksen toinen painos vuodelta 1843)  New York:  Harper & Row London, 1980.  ISBN 006130011X  (englanniksi)
Feuerbach, Ludwig: Uskonnon olemuksesta.  ((Das Wesen der Religion, 1845.) Suomentanut, esipuheella ja selityksillä varustanut Vesa Oittinen)  Helsingissä:  Otava, 1980.  ISBN 951-1-05657-3
Feuerbach, Ludwig: Werke in sechs Bänden.  (1–6)  Frankfurt am Main:  Suhrkamp, 1975–1976.  (saksaksi)
Harvey, Van Austin: Feuerbach and the interpretation of religion.  Cambridge:  Cambridge University Press, 1997.  ISBN 0-521-47049-8  (englanniksi)
Aiheesta muualla

Wikimedia Commonsissa on kuvia tai muita tiedostoja aiheesta .
Stanford Encyclopedia of Philosophy: Ludwig Andreas Feuerbach (englanniksi)
| Auktoriteettitunnisteet  |
| --- | --- |
Kansainväliset:  FAST  ISNI  VIAF  WorldCat 
Kansalliset:  Norja  Espanja  Ranska  BnF data  Argentiina  Katalonia  Saksa  Italia  Israel  Suomi (KANTO)  Belgia  Yhdysvallat  Ruotsi  Latvia  Japani  Tšekki  Australia  Kreikka  Korea  Kroatia  Alankomaat  Puola  Portugali  Vatikaani 
Tieteilijät:  CiNii 
Henkilöt:  Deutsche Biographie  DDB  Trove 
Muut:  Europeana  SNAC  IdRef 
Feuerbachin muistomerkki Nürnbergissä.
Feuerbachin sarkofagi Nürnbergissä.
Zhou Guanyu

| Zhou Guanyu> 周冠宇; Zhōu Guànyǔ |
| --- | --- |
 Zhou vuonna 2022.
Henkilötiedot
Syntynyt: 30. toukokuuta 1999 (ikä 25) Shanghai, Kiina
Kansalaisuus:   Kiina
Formula 1 -ura
Auton numero:  24
Talli(t):  Alfa Romeo (2022–2023) Kick Sauber (2024)
Kilpailuja:  68
Maailman­mestaruuksia:  0
Voittoja:  0
Palkintosijoja:  0
Paalupaikkoja:  0
Nopeimpia kierroksia:  2
MM-pisteitä:  16
Ensimmäinen kilpailu:  Bahrainin GP 2022
Viimeinen kilpailu:  Abu Dhabin GP 2024
Sijoitus kaudella 2024:  20. (4 p.)
Aiheesta muualla
www.zhou-guanyu.com/en
Zhou Guanyu (kiin.: 周冠宇; pinyin: Zhōu Guànyǔ, s. 30. toukokuuta 1999 Shanghai, Kiina) on kiinalainen rata-autoilija.
Zhou on kuulunut Ferrarin ja Renault’n nuorten kuljettajien akatemioihin. Hän on toiminut myös Renault’n testikuljettajana. Vuonna 2019 hänet palkittiin Formula 2 -sarjan Vuoden tulokkaaksi kilpa-autoilija Anthoine Hubertin mukaan nimetyllä palkinnolla.
Kaudella 2022 Zhousta tuli ensimmäinen kiinalainen F1-kilpakuljettaja, kun hän ajoi Alfa Romeo -tallissa tallikaverinaan Valtteri Bottas.
Ura

Zhou aloitti uransa karting-luokista vuonna 2010. Vuonna 2013 hän voitti kartingissa Super 1 National Rotax Max Junior ja Rotax Max Euro Challenge Junior -luokkien mestaruudet.
Vuonna 2015 Zhou aloitti kilpauransa Italian Formula 4 -sarjassa, jossa hän saavutti kolme voittoa, kaksi paalupaikkaa ja yhdeksän palkintokorokesijoitusta sijoittuen sarjan loppupisteissä toiseksi. Hän ajoi samana vuonna Saksan ADAC Formula 4 -sarjassa yhdeksän kilpailua saavuttaen kaksi palkintokorokesijaa. Vuonna 2016 Zhou kilpaili Euroopan Formula 3 -sarjassa. Tätä ennen hän kilpaili Uuden-Seelannin Toyota Racing Series -sarjassa, josta hän saavutti yhden voiton ja neljä palkintokorokesijaa sijoittuen sarjan kuudenneksi.
Formula 1 -ura

Marraskuussa 2020 Zhou testasi Formula 1 -talli Renault’n kauden 2018 autoa Bahrainissa yhdessä Oscar Piastrin ja Christian Lundgaardin kanssa.
Kaudella 2022 Zhousta tuli ensimmäinen kiinalainen F1-kilpakuljettaja, kun hän ajoi Alfa Romeo -tallissa tallikaverinaan Valtteri Bottas. Zhou ajoi välittömästi pistesijalle uransa ensimmäisessä F1-kilpailussa Bahrainin GP:ssä sijoittuen kymmenenneksi ollen ensimmäinen pisteille ajanut kiinalainen F1-kuljettaja. Kesäkuussa Zhou ajoi kauden parhaimman tuloksensa sijoittumalla kahdeksanneksi Kanadan GP:ssä. Heinäkuussa Britannian GP:ssä Zhou kolaroi heti kilpailun alussa George Russellin ja Pierre Gaslyn kanssa. Zhoun auto lensi rengasvallin yli radan turva-aitaan, mutta hän selvisi kolarista ilman loukkaantumista. Japanin GP:ssä Zhou ajoi yllättäen sateisissa olosuhteissa kilpailun nopeimman kierroksen, mutta ei saanut tästä lisäpistettä sijoituttuaan kilpailussa pistesijojen ulkopuolelle. Kyseessä oli ensimmäinen kiinalaiskuljettajan ajama nopein kierros F1-sarjassa ja ensimmäinen Alfa Romeon autolla ajettu nopein kierros sitten Andrea de Cesariksen ja Belgian GP:n 1983. Zhou saavutti ensimmäisellä F1-kaudellaan kuusi pistettä sijoittuen sarjan 18:nneksi.
Kaudella 2023 Zhou ajoi kauden avauskilpailussa Bahrainissa uransa toisen kilpailun nopeimman kierroksen, mutta hän sijoittui kilpailussa pisteiden ulkopuolelle 16:nneksi. Zhou saavutti kauden aikana kolme pistesijaa hänen ajettua yhdeksänneksi Australiassa, Espanjassa ja Qatarissa. Zhou keräsi kauden aikana kuusi pistettä sijoittuen sarjan 18:nneksi. Syyskuussa 2023 Zhou teki Alfa Romeon kanssa jatkosopimuksen kaudesta 2024.
Kaudella 2024 Zhou ajoi yhden pistesijan hänen sijoituttua kahdeksanneksi Qatarin GP:ssä saavuttaen neljä pistettä. Pisteet olivat myös Sauber-tallin ainoat koko kauden aikana. Zhou sijoittui MM-sarjassa sijalle 20. Kauden jälkeen Zhou jäi ilman kisakuljettajan paikkaa tallin päätettyä vaihtaa molemmat kuljettajansa kaudeksi 2025.
Formula 2 -tulokset

Lihavointi tarkoittaa paalupaikkaa, kursivointi kilpailun nopeinta kierrosta. Muut selitteet löytyvät täältä.
| Kausi | Talli | 1 | 2 | 3 | 4 | 5 | 6 | 7 | 8 | 9 | 10 | 11 | 12 | 13 | 14 | 15 | 16 | 17 | 18 | 19 | 20 | 21 | 22 | 23 | 24 | Pisteet | Sijoitus |
| --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- |
| 2019 | UNI-Virtuosi Racing | BHRFEA 10 | BHRSPR 4 | AZEFEA Kesk. | AZESPR 10 | ESPFEA 3 | ESPSPR 4 | MONFEA 5 | MONSPR 3 | FRAFEA 4 | FRASPR 3 | AUTFEA 6 | AUTSPR 8 | GBRFEA 3 | GBRSPR 8 | HUNFEA 9 | HUNSPR 9 | BELFEA C | BELSPR C | ITAFEA Kesk. | ITASPR 4 | RUSFEA 10 | RUSSPR 5 | ABUFEA 3 | ABUSPR 8 | 140 | 7. |
| 2020 | UNI-Virtuosi Racing | AUTFEA 17 | AUTSPR 14 | STYFEA 3 | STYSPR 4 | HUNFEA 10 | HUNSPR 8 | GBRFEA 2 | GBRSPR 9 | GBRFEA 9 | GBRSPR 7 | ESPFEA 3 | ESPSPR 14 | BELFEA 7 | BELSPR 3 | ITAFEA 5 | ITASPR NC | TUSFEA Kesk. | TUSSPR 5 | RUSFEA 8 | RUSSPR 1 | BHRFEA 14 | BHRSPR 5 | SKRFEA 2 | SKRSPR 4 | 151,5 | 6. |
| 2021 | UNI-Virtuosi Racing | BHRSP1 7 | BHRSP2 3 | BHRFEA 1 | MONSP1 1 | MONSP2 15 | MONFEA 5 | AZESP1 3 | AZESP2 Kesk. | AZEFEA 13 | GBRSP1 Kesk. | GBRSP2 11 | GBRFEA 1 | ITASP1 2 | ITASP2 8 | ITAFEA 2 | RUSSP1 DNS | RUSSP2 C | RUSFEA 6 | SAUSP1 17 | SAUSP2 8 | SAUFEA 4‡ | ABUSP1 8 | ABUSP2 1 | ABUFEA 2 | 183 | 3. |
Formula 1 -tulokset > Tulokset kilpailuittain

Lihavointi tarkoittaa paalupaikkaa, kursivointi kilpailun nopeinta kierrosta. Muut selitteet löytyvät täältä.
| Kausi | Talli | 1 | 2 | 3 | 4 | 5 | 6 | 7 | 8 | 9 | 10 | 11 | 12 | 13 | 14 | 15 | 16 | 17 | 18 | 19 | 20 | 21 | 22 | 23 | 24 | Pisteet | Sijoitus |
| --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- |
| 2021 | Alpine | BHR   | EMI   | POR   | ESP   | MON   | AZE   | FRA   | STY   | AUT TD | GBR   | HUN   | BEL   | NED   | ITA   | RUS   | TUR   | USA   | MXC   | SÃP   | QAT   | SAU   | ABU   |  |  | – | – |
| 2022 | Alfa Romeo | BHR 10 | SAU 11 | AUS 11 | EMI 15 | MIA Kesk. | ESP Kesk. | MON 16 | AZE Kesk. | CAN 8 | GBR Kesk. | AUT 14 | FRA 16† | HUN 13 | BEL 14 | NED 16 | ITA 10 | SIN Kesk. | JPN 16 | USA 12 | MXC 13 | SÃP 12 | ABU 12 |  |  | 6 | 18. |
| 2023 | Alfa Romeo | BHR 16 | SAU 13 | AUS 9 | AZE Kesk. | MIA 16 | EMI C | MON 13 | ESP 9 | CAN 16 | AUT 12 | GBR 15 | HUN 16 | BEL 13 | NED Kesk. | ITA 14 | SIN 12 | JPN 13 | QAT 9 | USA 13 | MXC 14 | SÃP Kesk. | LVG 15 | ABU 17 |  | 6 | 18. |
| 2024 | Kick Sauber | BHR 11 | SAU 18 | AUS 15 | JPN Kesk. | CHN 14 | MIA 14 | EMI 15 | MON 16 | CAN 15 | ESP 13 | AUT 17 | GBR 18 | HUN 19 | BEL Kesk. | NED 20 | ITA 18 | AZE 14 | SIN 15 | USA 19 | MXC 15 | SÃP 15 | LVG 13 | QAT 8 | ABU 13 | 4 | 20. |
Formula 1 -tulokset > Kaudet numeroina

| Kausi | Talli | Sijoitus | Kilpailut | Pisteet | Voitot | Palkinto- pallisijat | Paalu- paikat | Nopeimmat kierrokset |
| --- | --- | --- | --- | --- | --- | --- | --- | --- |
| 2022 | Alfa Romeo-Ferrari | 18. | 22 | 6 | 0 | 0 | 0 | 1 |
| 2023 | Alfa Romeo-Ferrari | 18. | 22 | 6 | 0 | 0 | 0 | 1 |
| 2024 | Kick Sauber-Ferrari | 20. | 24 | 4 | 0 | 0 | 0 | 0 |
| Yhteensä (3 kautta) | Yhteensä (3 kautta) | Yhteensä (3 kautta) | 68 | 16 | 0 | 0 | 0 | 2 |
Formula 1 -tulokset > Merkkipaalut

| Nro | Merkkipaalu | Ajetut GP:t | Osakilpailu |
| --- | --- | --- | --- |
| 1 | Ensimmäinen kilpailu | 1 | Bahrainin GP 2022 |
| 2 | Ensimmäiset MM-pisteet | 1 | Bahrainin GP 2022 |
| 3 | Ensimmäinen nopein kierros | 18 | Japanin GP 2022 |
| 4 | Viimeinen kilpailu | 68 | Abu Dhabin GP 2024 |
John Dewey

John Dewey.
John Dewey (20. lokakuuta 1859 – 1. kesäkuuta 1952) oli yhdysvaltalainen filosofi ja psykologi, joka mainitaan usein yhtenä maansa 1900-luvun merkittävimmistä kasvatuspsykologeista. Hän uudisti etenkin länsimaisen koululaitoksen opetusmenetelmiä ja hänen kehittelemäänsä progressiivista kasvatusajattelua toteutetaan yhä edelleen länsimaisissa kouluissa. Hän luennoi useaan otteeseen myös muun muassa Kiinassa, Japanissa ja Neuvostoliitossa.
Deweyn oppi-isiä oli esimerkiksi 1800-luvun koululaitoksen uudistaja Herbert Spencer, joka muokkasi silloista opetusta käytännönläheisemmäksi ja lapsen luontaista kehitystä huomioivaksi. Samankaltaisia ajatuksia kehiteltiin myös pragmatismin edustajien piirissä Englannissa. Pragmatismi, innoittuneena Charles Darwinin evoluutioteoriasta, pitää ihmistä ennen kaikkea toimivana, järjellisenä ja käytännöllisenä olentona. Pragmatismin nimekkäimpiä edustajia olivat filosofit Charles Peirce ja William James. Tässä ryhmässä myös Dewey vaikutti ammentaen pohjaa tuleville teorioilleen.
Koulu pienoisyhteiskuntana

John Dewey näki koulun pienoisyhteiskuntana, jossa opittiin mielekkään työskentelyn kautta. Näin koulusta tuli paikka, jossa opittiin elämää varten (Dewey 1943, 18.) Opetuksen lähtökohtana olivat lapsen neljä perusviettymystä, jotka ovat sosiaalinen viettymys, joka ilmenee keskustelussa ja viestinässä, viettymys tutkimiseen ja keksimiseen, viettymys tekemiseen ja rakentamiseen sekä viettymys taiteelliseen ilmaisuun. (Dewey 1943, 43–47.) Opetuksen eheyttämiseen Deweyllä oli selkeä ohje: ”Asettakaa koulu yhteyteen elämän kanssa, niin kaikki oppiaineet joutuvat pakostakin vuorovaikutukseen keskenään.”
Kokemus-käsite

Kokemus-käsite on yksi keskeisimmistä Deweyn kasvatusajattelun käsitteistä. Deweyn progressiivinen kasvatusajattelu eroaa perinteisestä kasvatuksesta kokemuksen teorian avulla. Ympäristön ja ihmisten välinen suhde jäsentyy ja määrittyy kokemuksen käsitteellä, jossa yhdistyy biologiset, kulttuuriset ja sosiaaliset prosessit. Henkilö pyrkii siis aktiivisesti omilla valinnoillaan sekä toiminnallaan orientoitumaan ympäröivään ympäristöönsä. Tärkeää on pitää yllä toimintojen ja elämän jatkuvuutta sopeuttamalla ympäristö ja omat tarpeet yhteen. Progressiivisessa pedagogiikassa ja kasvatuksessa kokemuksen-käsitteessä ajattelua ja toimintaa ei nähdä erillisinä, kun taas perinteisissä kasvatusmalleissa näkyy selvä dualistinen jako. Kokemukseen kuuluu yhteisöllisyys, missä korostuu erilaiset sosiaaliset ja kielelliset merkitykset. Deweyn mukaan kokemukset kasvattavat ja avaavat uusia kasvumahdollisuuksia tulevassa.
Suomennetut teokset

Koulu ja yhteiskunta.  (The School and Society. Being Three Lectures by John Dewey Supplemented by a Statement of the University Elementary School, 1907.)  Suomentanut 2. tarkistetusta painoksesta Kalevi Kajava. Helsinki:  Otava, 1957.
Demokratia ja kasvatus.  (Democracy and Education. An Introduction to the Philosophy of Education, 1916.)  Tampere:  Eurooppalaisen filosofian seura, 2011.
Filosofian uudistaminen.  (Reconstruction in Philosophy, 1919.)  Suomentanut Tuukka Perhoniemi. Tampere:  Vastapaino, 2011.  ISBN 978-951-768-317-3
Julkinen toiminta ja sen ongelmat.  (Public and its Problems, 1927.)  Suomentanut Mika Renvall. Helsinki:  Vastapaino, 2006.  ISBN 951-768-177-1
Pyrkimys varmuuteen. Tutkimus tiedon ja toiminnan suhteesta.  (The Qest for Certainity. A Study of the Relation of Knowledge and Action, 1929.)  Suomentanut Pentti Määttänen. Helsinki:  Gaudeamus, 1999.  ISBN 951-662-767-6
Taide kokemuksena.  (Art as Eperience, 1934.)  Suomentanut Antti Immonen & Jarkko S. Tuusvuori. Tampere:  Niin & näin, 2010.  ISBN 978-952-5503-47-0
Aiheesta muualla

Field, Richard: John Dewey The Internet Encyclopedia of Philosophy. (englanniksi)
Väkevä, Lauri: Kasvatuksen taide ja taidekasvatus. Estetiikan ja taidekasvatuksen merkitys John Deweyn naturalistisessa pragmatismissa. Oulun yliopiston kasvatustieteiden tiedekunta, 2004.
Eriksson, Kai: Yhteisön teknologinen perusta, John Dewey demokratiasta ja viestinnästä. Niin & näin 2/2010. (PDF)
| Auktoriteettitunnisteet  |
| --- | --- |
Kansainväliset:  FAST  ISNI  VIAF  WorldCat 
Kansalliset:  Norja  Espanja  Ranska  BnF data  Katalonia  Saksa  Italia  Israel  Belgia  Yhdysvallat  Ruotsi  Latvia  Japani  Tšekki  Australia  Kreikka  Korea  Kroatia  Alankomaat  Puola  Portugali  Vatikaani 
Tieteilijät:  CiNii  zbMATH 
Taiteenala:  ULAN 
Henkilöt:  Deutsche Biographie  DDB  Trove 
Muut:  Europeana  SNAC  IdRef
Modica

| Modica |
| --- | --- |

 vaakuna
 Modica
 Koordinaatit: 36°51′N, 14°46′E 
Valtio:  Italia
Alue:  Sisilia
Maakunta:  Ragusa
Hallinto:  
 – Pormestari:  Ignazio Abbate
Pinta-ala:  
 – Kokonaispinta-ala:  292,37 km²
Korkeus:  296 m
Väkiluku (31.12.2015):  54 633
 – Väestötiheys:  187 as./km²
Aikavyöhyke:  UTC+1
 – Kesäaika:  UTC+2
Postinumero:  97015
Suuntanumero(t):  0932
 
 http://www.comune.modica.rg.it/ 
Infobox OKVirheellinen NIMI-arvo: 
Modica on kaupunki ja kunta Ragusan maakunnassa, Sisilian saarella, Italiassa. Se sijaitsee 13 kilometriä etelään Ragusan kaupungista. Kunta on pinta-alaltaan 292 neliökilometriä ja siellä on asukkaita lähes 55 000.
Modica sijaitsee Monti Iblei -vuorilla kapeassa solassa, jonka muodostavat neljä kukkulaa. Kaupunki voidaan jakaa kahteen osaan: kukkulalla on Modica Alta ja laaksossa Modica Bassa. Osia yhdistää kapeiden kujien ja portaiden muodostama alue. Kaupunki on 1900-luvulla laajentunut uusille asuinalueille, kuten Modica Sordaan, Monserratoon ja Idriaan.
Kunnan rajanaapureita ovat Buscemi, Giarratana, Ispica, Noto, Palazzolo Acreide, Pozzallo, Ragusa, Rosolini ja Scicli.
Historia

Modicassa on ollut asutusta pronssikaudesta asti. Ennen roomalaisaikaa kaupunki tunnettiin nimellä Motyca, joka oli sikulien asutuskeskus. Arabit valloittivat Modican vuonna 845 ja muuttivat sen kukoistavaksi maanviljelys- ja karjankasvatuskeskukseksi, joka kukoisti edelleen normanniaikana.
Aragonian kruunun hallitsija Pietari I teki Modicasta 1100-luvulla kreivikunnan pääkaupungin, kun hän muodosti Modican kreivikunnan. Kreivikunnan hallitsijoina oli monia lordeja mm. Cabreran ja Chiaramonten suvuista. 1500- ja 1600-luvuilla Modicasta tuli merkittävä kulttuurikeskus etenkin jesuittojen koulutuksen ansiosta.
Vuoden 1693 maanjäristyksen jälkeen kaupunki uudelleenrakennettiin barokkityylillä. Tämän jälkeen kaupunkia ovat uhanneet myös monet tulvat 1800-luvulla, minkä seurauksena jokiuomat suojattiin vuonna 1902.
Talous

Modican talous perustuu pitkälti maatalouteen ja kunnassa viljellään oliiveja, johanneksenleipäpuuta, palkokasveja ja monia viljakasveja. Karjankasvatus on merkittävin osa maataloutta ja paikallinen liha ja maito ovat tunnettuja korkeasta laadusta.
Kaupankäynti ja turismi ovat nousseet merkittävään asemaan 1990-luvulla. Kaupunki on alkanut käyttää hyväkseen sen kulttuurisia nähtävyyksiä. Turismia on vauhdittanut myös majoitus- ja virkistysmahdollisuuksien rakentaminen.